คือช่วงนี้พึ่งมาส่องกระจกแล้วสังเกตเห็นว่าในตาขาวเห็นเส้นเลือดฝอยชัดเจนแดงเล็กน้อยที่หัวตาและบริเวณหางตาเป็นจำนวนมากแต่ไม่มีอาการแสบตา ปวดตาหรือตาพร่ามัวเลยซื้อยาหยอดตามาหยอด อยากทราบว่าต้องใช้เวลานานเท่าไหร่เส้นเลือดฝอยถึงจะหายไปคะ แล้วอาการนี้คืออะไรเกี่ยวกับการจ้องหน้าจอมือถือบ่อยเกินไปหรือเปล่าคะเพราะช่วงนี้ดูซีรีย์ทั้งวันมาเป็นระนะเวลานานแล้วค่ะ ขอบมากค่ะ
สวัสดีค่ะ อาการตาแดงที่บริเวณตาขาวดังกล่าวมานั้น อาจจะเกิดจาก ตาแดงหรือเยื่อบุตาอักเสบจากการสัมผัสสารที่ก่อให้เกิดการระคายเคืองหรือการติดเชื้อไวรัสหรือแบคทีเรีย เส้นเลือดฝอยในตาแตกจากการไปขยี้แรงๆหรือการมีความดันสูงอยู่เดิม ภูมิแพ้ที่ตา ทำให้มีขี้ตา และคันตา ตาแดง กระจกตาเป็นแผลโดยอาจจะปวดตามาก การมองเห็นผิดปกติร่วมด้วยเบื้องต้นแนะนำการไม่ไปขยี้บริเวณที่เป็น ใช้น้ำเปล่าสะอาดล้างภายนอกได้ ถ้าเป็นเรื่องเส้นเลือดฝอยแตกธรรมดาอาการจะหายไปได้เองภายในประมาณ 2-3 วัน ยังไม่ควรใช้สายตาเพ่งหน้าจอมือถือนานๆ เพราะจะทำให้ปวดตาได้ และถ้าอาการไม่ดีขึ้น ยังมีตาแดงมาก เริ่มปวดตา การมองเห็นผิดปกติ ควรไปพบจักษุแพทย์เพื่อดูว่ามีการติดเชื้อ หรือมีแผลที่กระจกตาร่วมด้วยหรือไม่